<classify> Matukio makubwa na madogo ya usalama barabarani yameripotiwa kupungua kwa asilimia 10.9 katika kipindi cha mwezi Aprili hadi Juni 2019 ikilinganishwa na kipindi hicho hicho kwa mwaka uliopita. Hayo yamebainishwa na Kamishna wa Operesheni na Mafunzo, Makao Makuu ya Polisi, Kamanda Liberatus Sabas alipokuwa akizungumza na waandishi wa habari leo, Ijumaa, jijini Dar es Salaam, na kutoa ripoti ya ulinganifu wa matukio yaliyoripotiwa mwezi Aprili na Juni mwaka 2018 na 2019. Kamanda Mambosasa ameeleza kuwa kati ya Aprili na Juni 2019, yameripotiwa matukio 640, 528 huku kipindi kama hicho mwaka jana yaliripotiwa matukio 719, 258. Ameongeza kuwa kwenye kipindi hicho mwaka 2019, makosa ya jinai yamepungua kwa asilimia 1 hadi 140,385 kutoka makosa 141,847 mwaka 2019. Kwa upande wa silaha zilizopatikana kwa mwaka huu, Kamanda Mambosasa amesema jumla ya silaha mbalimbali 77 na risasi 5 zilipatikana na watuhumiwa 64 walikamatwa. Silaha zilizokamatwa ni pamoja na shot gun mbili, pistol 9, riffle 3 pamoja na gobole 63.  <topic>: kitaifa 